Sondheim-teater later amptelik geopen ná val | Netwerk24
Sondheim-teater later amptelik geopen ná val
15 Januarie 2020 09:23
Die 89-jarige musiekteater-ikoon Stephen Sondheim.
Die amptelike opening van ’n teater wat die naam Stephen Sondheim in Londen se West End kry, moes uitgestel word nadat dié musiekteaterkoning geval en ’n ligament geskeur het. Sondheim (89) woon in New York en sou die opening op 14 Maart bywoon.
Die teater, een van verskeie wat aan die Britse teatermaker Cameron Mackintosh behoort, was voorheen die Queen’s Theatre.
Sondheim het grappenderwys gesê: “Ek sal feitlik enigiets vir Cameron doen, maar ek gaan nie met ’n loopraam langs hom op die verhoog verskyn sodat hy my kan spot nie.”
Hy het ook gesê hy nie kan wag om in Londen te kom om sy naam op ’n teater in die West End te sien nie. Dit is ’n plek wat hy die afgelope 70 jaar gereeld besoek het en wat sy tweede tuiste geword het.
Les Misérables is tans in die “nuwe” Sondheim-teater op die planke, waarna Sondheim se musiekspel Sunday in the Park with George daar sal open.
Saamgestel deur Elretha Britz met bykomende bronne: www.nydailynews.com, www.theguardian.com, www.whatsonstage.com
Meer oor: Stephen Sondheim | Teater | West End | Sondheim-Teater
‘Dop’ terug op die planke